**РЕПУБЛИКА СРБИЈА**

**ГРАД УЖИЦЕ**

**ВЕЋЕ ГРАДСКЕ ОПШТИНЕ СЕВОЈНО**

**III број 06-\_\_\_/2022**

**\_\_\_\_\_\_.2022. године**

 **З А П И С Н И К**

**са 3. седнице Већа Градске општине Севојно одржане 16.08.2022. године**

**у просторијама Градске општине са почетком у 10 часова**

Седници су присуствовали Мирјана Ђурић, председница Градске општине Севојно (председавајућа), заменик председника општине Мијодраг Пејић, чланови Већа: Верица Маричић, Миливоје Јеремић, Борко Вујовић, Младенко Марковић, Живан Ршумовић и Игор Мариновић и начелница Управе Биљана Старовла.

Одсуство је најавио већник Милија Кулашевић.

Председница је замолила присутне већнике да се изјасне о записнику са 2. седнице Већа који је достављен у материјалу.

Пошто није било примедби на записник председница је исти дала на гласање и он је усвојен једногласно.

Председница је предложила дневни ред као у позиву који је достављен за седницу и питала има ли предлога за допуну дневног реда.

Пошто није било предлога за допуну дневног реда, дневни ред је једногласно усвојен.

**ДНЕВНИ РЕД**

1. **УСВАЈАЊЕ ИЗВЕШТАЈА О ИЗВРШЕЊУ ОДЛУКЕ О БУЏЕТУ ГРАДСКЕ ОПШТИНЕ СЕВОЈНО ЗА ПЕРИОД ЈАНУАР – ЈУН 2022. ГОДИНЕ**
2. **ДОНОШЕЊЕ ОДЛУКЕ О ЗАХТЕВУ ЗА РАСПОРЕЂИВАЊЕ СРЕДСТАВА ЗА ИЗВОЂЕЊЕ ИНФРАСТРУКТУРНИХ РАДОВА УДРУЖИВАЊЕМ У 2022. ГОДИНИ**
3. **РАЗМАТРАЊЕ ПРЕДЛОГА О РАСПОРЕЂИВАЊУ НЕУТРОШЕНИХ СРЕДСТАВА ИЗ ПРЕТХОДНИХ ГОДИНА**
4. **РЕШЕЊЕ О ГОДИШЊЕМ ОДМОРУ – НАЧЕЛНИК УПРАВЕ**
5. **РАЗНО**

Прешло се на рад по дневном реду.

1. **тачка дневног реда**

 Усвајање Извештаја о извршењу Одлуке о буџету Градске општине Севојно за период јануар – јун 2022. године

 Председница Мирјана Ђурић је у уводној речи обавестила већнике да су предлог Извештаја о извршењу буџета за период јануар-јун 2022. године добили у материјалу за седницу и отворила дискусију.

Пошто није било заинтересованих за дискусију, председница је дала предлог на гласање, па је предлог Извештаја о извршењу Одлуке о буџету Градске општине Севојно за период јануар-јун 2022. године, једногласно усвојен и исти упућен Скупштини на разматрање и усвајање.

1. **тачка дневног реда**

 Доношење одлуке о захтеву за распоређивање средстава за извођење инфраструктурних радова удруживањем у 2022. години

Уводну реч је дао заменик председника Миодраг Пејић. Упознао је већнике о захтеву Мирка Лазаревића из априла месеца за обезбеђење пута изградњом потпорног зида, као и о допису ЈП „Ужице развој“ из јула месеца којим се тражи сагласност Градске општине Севојно за реализацију изградње потпорног зида у Јаворској улици из средстава за удруживање намењених Градској општини Севојно за 2022. годину. Пројекат би се реализовао тако што би се набавка и транспорт бетона финансирали из средстава за удруживање, а припремне радове, набавку и постављање арматуре, шаловање и уградњу испорученог бетона финансирао би подносилац захтева.

У дискусији су узели учешће већници Борко Вујовић, Младенко Марковић и Миливоје Јеремић и сагласили су се да се предлог усвоји јер средстава за удруживање има, а нема у овом моменту нових захтева од грађана за удруживање.

 Већник Младенко Марковић је додао да то не треба бити пракса за следећу годину, односно да средства за удруживање не треба трошити за овакве намене, већ да изградњу позида финансира Град из средстава за одржавање.

Пошто није било више пријављених за дискусију председница је дала на гласање предлог да се из средстава за удруживање финансира набавка и транспорт 20 м3 бетона за изградњу потпорног зида у Јаворској улици.

Предлог је усвојен једногласно.

1. **тачка дневног реда**

 Разматрање предлога о распоређивању неутрошених средстава из предходних година

Известилац по овој тачки дневног реда био је заменик председника Миодраг Пејић. Упознао је присутнe са чињеницом да Градска општина Севојно има неутрошених средстава из предходних година која би требало искористити. Затим је предложио да се средства искористе за реконструкцију „Круга“ у улици Вишеслава Бугариновића, реконструкцију жардињера у улици Александра Вучковића бр. 7-9, реконструкцију пешачког моста на Цркварском потоку код војне зграде и уградњу перголе и реконструкцију дела чеоне фасаде око улазних врата у Омладински клуб до терасе првог спрата, у улици Александра Вучковића бр. 5.

У дискусији су узели учешће већници Живан Ршумовић, који је указао на проблем различитих боја фасада на згради у улици Александра Вучковића бр. 5. и да о томе треба водити рачуна, као и Младенко Марковић, указујући на потребу реконструкције чесме у парку.

Мијодраг Пејић је истакао да ће се приликом израде планова за идућу годину приоритет дати уређењу самог центра Севојна и о томе дискутовати приликом припреме буџета за 2023. годину.

 Пошто више није било пријављених за дискусију, председница је дала на гласање предлог да се вишак прихода буџета из Одлуке о завршном рачуну Градске општине Севојно за 2021. годину, ребалансом буџета распореди на позиције где недостаје средстава и за финансирање:

* Реконструкције „Круга“ у улици Вишеслава Бугариновића
* Реконструкције жардињера у улици Александра Вучковића бр. 7 – 9
* Реконструкције пешачког моста на Цркварском потоку код војне зграде
* Уградње перголе и реконструкције дела чеоне фасаде око улазних врата у Омладински клуб, до терасе првог спрата, у улици Александра Вучковића бр. 5.

 Предлог је усвојен једногласно.

**тачка дневног реда**

 Решење о годишњем одмору – начелник Управе

Председница је упознала присутне о томе да је Веће надлежно да донесе решење о годишњем одмору за начелника Управе, па је без дискусије усвојен предлог решења који су већници добили уз материјал за седницу.

1. **тачка дневног реда**

 Разно

Заменик председника Мијодраг Пејић предложио је увођење праксе пријема странака код председнице, и то уторком и четвртком у времену од 8 до 12 часова, као и да састанцима присуствују чланови већа чија је надлежност област због које грађани заказују пријем.

Изузетак би се правио због хитности решавања насталих проблема који не трпе одлагање.

Састанак се заказује попуњавањем прописаног обрасца код референта Управе, преко сајта Градске општине Севојно на имејл адресу где је то предвиђено или телефонски где би референт попунио образац и о чему би се водила евиденција.

Председница Мирјана Ђурић упознала је већнике да су у току разговори са руководством Града Ужица око унапређења рада градске општине и да ће благовремено обавестити и сараднике и грађане о резултатима разговора.

Већница Верица Маричић је указала на потребу састанка са директорком Дома здравља и градоначелницом за повећање броја лекара опште праксе и померање радног времена педијатра у амбуланти у Севојну.

Већник Младенко Марковић је поставио три питања: Проблем предшколске установе са недовољним бројем места за сву децу, захтев пољопривредника за састанак са директорком Биоктоша везано за расподелу тезги на пијаци у Ужицу и проблем кашњења асфалтирања у Караџића луци.

Већник Живан Ршумовић је указао на проблем паркирања у парку између две зграде и у улици Александра Вучковића.

Већник Борко Вујовић је поставио питање да ли ће се приликом асфалтирања улица након завршетка радова Водовода реновирати и тротоари.

На поменута питања председница и заменик су информисали већнике о до сада предузетим активностима везаним за ове теме.

Седница је завршена у 11:30.

Записник водила:

 Славица Марић

 **ПРЕДСЕДНИЦА ВЕЋА**

 **Мирјана Ђурић, с.р.**